stanford-oval/wikipedia huggingface dataset:
คหบดี กัลย์จาฤก
การศึกษา

มัธยมศึกษา โรงเรียนนานาชาติเซนต์จอห์น
ปริญญาตรี คณะนิเทศศาสตร์สาขาภาพยนตร์และวีดิทัศน์ มหาวิทยาลัยรังสิต
ปริญญาโท คณะวารสารศาสตร์และสื่อสารมวลชน มหาวิทยาลัยธรรมศาสตร์
ผลงานการแสดง

The Gang พลพรรครักแผ่นดิน รับบท โกสินทร์ (โก้) (ช่อง 5)
ภารกิจพิชิตดอกฟ้า รับบท สิบทิศ ช่อง 7HD
เพื่อนซ่าเทวดาจิ๋ว รับบท มนู ช่อง 7HD
พายุเทวดา รับบท คำรณ ช่อง 7HD
สิงห์รถบรรทุก รับบท สีทอง ช่อง 7HD และทำหน้าที่ควบคุมการผลิต
หักลิ้นช้าง รับบท ธานี ช่อง 7HD และทำหน้าที่ควบคุมการผลิต
รอยอาฆาต รับบท ช่อง 7HD
ทางเสือผ่าน รับบท ใบ (รับเชิญ) ช่อง 7HD
ผลงานผู้จัดละคร

ผลงานละครโทรทัศน์ทั้งหมดในฐานะผู้จัดละครบริษัท ดราเมจิก จำกัด ในเครือบริษัท ป๊าสั่งย่าสอน จำกัด
| ละครโทรทัศน์ |
| --- | --- | --- | --- | --- |

| ปี พ.ศ. | เรื่อง | นักแสดงนำ | ออกอากาศ | กำกับ​การแสดง​ |
| 2560 | หักลิ้นช้าง | หลุยส์ เฮสดาร์ซัน  เซฟฟานี่ อาวะนิค  อานัส ฬาพานิช  ชนกันต์ พูนศิริวงศ์  อาภา ภาวิไล กฤษฎา สุภาพพร้อม  กวินตรา โพธิจักร  มาริสา อานิต้า | ช่อง 7HD | สพัฒ วิไชยเมธา |
| 2562 | สารวัตรใหญ่ | กันตพงศ์ บำรุงรักษ์  ทัศนียา การสมนุช  วาทิต โสภา  อิงฟ้า เกตุคำ  สุรศักดิ์ โชติทินวัฒน์  ดราภดา โสตถิพิทักษ์  ศุภวัฒน์ อ่ำประสิทธิ์ | ช่อง 7HD | สพัฒ วิไชยเมธา |
| 2562 | รอยอาฆาต | ธนา สุทธิกมล  วริฏฐิสา ลิ้มธรรมมหิศร  อานัส ฬาพานิช  ปาณิชดา แสงสุวรรณ  ธัญสินี พรมสุทธิ์  นนทพันธ์ ใจกันทา  ฐิตินันท์ สุวรรณถาวร  บัณฑวิช ตระกูลพานิชย์ | ช่อง 7HD | สพัฒ วิไชยเมธา |
| 2563 | สิงห์สั่งป่า | หลุยส์ เฮสดาร์ซัน  ปภาวดี ชาญสมอน  ณทรรศชัย จรัสมาส  พรชดา วราพชระ  อติรุจ สิงหอำพล  ขวัญกวินท์ ธำรงรัฐเศรษฐ์  ปิติพน พรตรีสัตย์ | ช่อง 7HD | สพัฒ วิไชยเมธา |
| 2564 | ทางเสือผ่าน | ชนะพล สัตยา  ฮาน่า ลีวิส  อานัส ฬาพานิช  พงศกร โตสุวรรณ  ปาณิชดา แสงสุวรรณ  ณัฐพล ไรยวงค์  บุศรินทร์ วงค์ลีลนนท์ | ช่อง 7HD | สพัฒ วิไชยเมธา |
รางวัล

ดาวเมขลา ปี 2557 (นักแสดงดาวรุ่งหน้าใหม่ดีเด่น)
ทูตวิสาขบูชานานาชาติ ปี 2557
ผู้​จัด​ชีรี​ส์ M​Flow​ Entertainment​

เพลงที่รัก Coffee Melody (2565) ช่อง 3 เอชดี
อัยย์​หลง​ไน​๋​ (2565) ช่อง 3 เอชดี
ติณณ์เต็มใจ (2566) ช่อง 3 เอชดี​
ไทม์ผ่านเวลา Time The Series (2567) ช่อง 3 เอชดี
แหล่งข้อมูลอื่น

งานประกาศรางวัล ดาวเมขลา ครั้งที่ 2 ปี 2557
ผลรางวัล “ดาวเมขลา” จักจั่น ศิลปินเจ้าบทบาทดีเด่นยอดเยี่ยม พี่เบิร์ด ได้ศิลปินทรงคุณค่า[ลิงก์เสีย]
รายการเม้าท์นอกจอ ออกอากาศเมื่อวันพฤหัสบดีที่ 20 มิถุนายน 2556 เก็บถาวร 2014-02-28 ที่ เวย์แบ็กแมชชีน
3 ประสานกัลย์จาฤก 'ต๊ะ' คุม 'เตอร์' กำกับ 'เติร์ก'[ลิงก์เสีย]
เปิดบ้านทายาท “กัลย์จาฤก” “ยังเติร์ก-จูปีเตอร์” ลูกชายสุดเลิฟของ “ต๊ะ นิรัตติศัย”[ลิงก์เสีย]
รายชื่อธงในประเทศซาอุดีอาระเบีย

ตารางข้างล่างนี้แสดงภาพธงต่างๆที่ใช้ในประเทศซาอุดีอาระเบีย
ธงชาติ

บทความหลัก: ธงชาติซาอุดีอาระเบีย
| 0 | 1 | 2 | 3 |
| --- | --- | --- | --- |

| ค.ศ. 1932 - 1934 | ค.ศ. 1934 - 1938 | ค.ศ. 1938 - 1973 | ตั้งแต่ ค.ศ. 1973 |
ธงพระอิสริยยศ

ธงราชสำนักซาอุดีอาระเบีย
| 0 | 1 | 2 | 3 |
| --- | --- | --- | --- |

| ราชธวัช ค.ศ. 1938 - 1953 | ค.ศ. 1938 - 1953 | ค.ศ. 1953 - 1964 | ค.ศ. 1964 - 1973 |
ธงพระอิสริยยศสมเด็จพระราชาธิบดี
| 0 | 1 | 2 | 3 | 4 |
| --- | --- | --- | --- | --- |

| ค.ศ. 1938 - 1953 | ค.ศ. 1953 - 1964 | ค.ศ. 1964 - 1973 | ตั้งแต่ ค.ศ. 1973 | ตั้งแต่ ค.ศ. 1973 |
ธงพระอิสริยยศมกุฎราชกุมาร
| --- | --- |
ธงเรือ

ธงเรือราษฎร์ ()
| --- | --- |

ค.ศ. 1938 - 1973: ตั้งแต่ ค.ศ. 1973
ธงฉาน
| --- | --- |

ค.ศ. 1981 - 1995: ตั้งแต่ ค.ศ. 1995
ธงราชนาวี ()
| --- | --- |

ค.ศ. 1981 - 1995: ตั้งแต่ ค.ศ. 1995
ธงทหาร

กระทรวงกลาโหม
| --- | --- |

ธงประจำกระทรวงกลาโหม: รัฐมนตรีว่าการกระทรวงกลาโหม
กองทัพซาอุดีอาระเบีย
| --- | --- |

ธงแสดงสัญชาติ: เสนาธิการกองทัพ
กองทัพบกซาอุดีอาระเบีย
| --- | --- |

ธงแสดงสัญชาติ: 
หน่วยกำลังรบ
| --- | --- |

ธงกองบัญชาการทหารยานเกราะ: ธงประจำเหล่าทหารยานเกราะ
| --- | --- |

ธงกองบัญชาการทหารพลร่ม: ธงประจำเหล่าทหารพลร่ม
กองทัพเรือซาอุดีอาระเบีย
| 0 | 1 | 2 |
| --- | --- | --- |

| ธงประจำฐานทัพเรือ | กองเรือภาคตะวันตก | กองเรือภาคตะวันออก |
กองทัพอากาศซาอุดีอาระเบีย
| --- | --- |

ธงประจำฐานทัพอากาศ: ธงแสดงสัญชาติ
กองกำลังอิสระ
| 0 | 1 | 2 | 3 |
| --- | --- | --- | --- |

| กองทหารรักษาพระองค์ | กองกำลังป้องกันอากาศยาน | หน่วยขีปนาวุธทางยุทธศาสตร์ | กองกำลังรักษาดินแดน |
โรงเรียน - วิทยาลัยทหาร
| 0 | 1 | 2 | 3 | 4 |
| --- | --- | --- | --- | --- |


| 0 | 1 | 2 | 3 | 4 |
| --- | --- | --- | --- | --- |


| 0 | 1 | 2 | 3 | 4 |
| --- | --- | --- | --- | --- |


| 0 | 1 | 2 | 3 | 4 |
| --- | --- | --- | --- | --- |


| 0 | 1 | 2 | 3 | 4 |
| --- | --- | --- | --- | --- |


| 0 | 1 | 2 | 3 | 4 |
| --- | --- | --- | --- | --- |


| 0 | 1 | 2 | 3 | 4 |
| --- | --- | --- | --- | --- |
กองกำลังกึ่งทหาร

กระทรวงมหาดไทย
| 0 | 1 | 2 | 3 |
| --- | --- | --- | --- |

| ธงแสดงสัญชาติ (พิธีการ) | ธงประจำกระทรวงมหาดไทย | หน่วยป้องกันชายแดน | หน่วยป้องกันพลเรือน และ บรรเทาสาธารณภัย |
หน่วยงานบังคับใช้กฎหมาย
| 0 | 1 | 2 |
| --- | --- | --- |

|  |  | รักษาความปลอดภัยพิเศษ |
ธงหมายยศ

กองทัพบก
กองทัพเรือ
| 0 | 1 | 2 |
| --- | --- | --- |

| พลเรือเอก | พลเรือโท | พลเรือตรี |
| 0 | 1 | 2 |
| --- | --- | --- |

| พลเรือเอก | พลเรือโท | พลเรือตรี |
ธงกีฬา

คณะกรรมการโอลิมปิกซาอุดีอาระเบีย
คณะกรรมการพาราลิมปิกซาอุดีอาระเบีย
ธงในอดีต > ยุคก่อนการรวมชาติ

| ภาพธง | ระยะเวลาในการใช้ | การใช้ | คำอธิบาย |
| --- | --- | --- | --- |
|  | ค.ศ. 1727 - 1818 ค.ศ. 1824 - 1891 | ธงเอมิเรตดะริยะห์ และ เอมิเรตนัจญด์ |  |
|  | ค.ศ. 1835 - 1920 | ธงเอมิเรตญะบัลชัมมัร |  |
|  | ค.ศ. 1920 - 1921 | ธงเอมิเรตญะบัลชัมมัร |  |
|  | ค.ศ. 1902 - 1921 | ธงเอมิเรตนัจญด์และฮะซาอ์ |  |
|  | ค.ศ. 1921 - 1926 | ธงรัฐสุลต่านนัจญด์ | ลักษณะแตกต่างจากธงชาติเพียงเล็กน้อย |
|  | ค.ศ. 1926 - 1932 | ธงรัฐสุลต่านนัจญด์ | ธงขอบสีขาว ไม่มีรูปดาบ |
|  | ค.ศ. 1916 - 1917 | ธงจังหวัดฮิญาซ |  |
|  | ค.ศ. 1917 - 1920 | ธงการปฏิวัติอาหรับ |  |
|  | ค.ศ. 1920 - 1926 | ธงราชอาณาจักรฮิญาซ |  |
|  | ค.ศ.1926 - 1932 | ธงราชอาณาจักรฮิญาซ |  |
|  | ค.ศ. 1906 - 1934 | ธงเอมิเรตไอดริสอะซีร์ |  |
ดูเพิ่ม

ตราแผ่นดินของซาอุดีอาระเบีย
อัสซะลามอัลมะละกี
แม่น้ำสตรูมา

| สตรูมา (Струма), Strymónas (Στρυμόνας) |
| --- | --- |
แม่น้ำสตรูมาในบัลแกเรียและกรีซ  (สีแดง)
ที่ตั้ง
ประเทศ: บัลแกเรียและกรีซ
ลักษณะทางกายภาพ

ต้นน้ำ:  
 • ตำแหน่ง: ทางใต้ภูเขาวิโตชา ประเทศบัลแกเรีย
 • ระดับความสูง: 2,180 m (7,150 ft)
 
ปากน้ำ:  
 • ตำแหน่ง: ทะเลอีเจียนตอนเหนือ, กรีซ
 • พิกัด: 40°47′9″N 23°50′56″E﻿ / ﻿40.78583°N 23.84889°E﻿ / 40.78583; 23.84889
ความยาว: 415 km (258 mi)
พื้นที่ลุ่มน้ำ: 17,330 km2 (6,690 sq mi)

อัตราการไหล:  
 • เฉลี่ย: 2.1 m3/s (74 cu ft/s) ที่ Pernik; 76.2 m3/s (2,690 cu ft/s) ที่ Marino pole
 
แม่น้ำสตรูมา (อังกฤษ: Struma; (บัลแกเรีย: Струма [ˈstrumɐ]; กรีก: Στρυμόνας [striˈmonas];)) เป็นแม่น้ำในประเทศบัลแกเรียและกรีซ มีพื้นที่การระบายน้ำมี 17,330 km2 (6,690 sq mi)   ซึ่ง 8,670 km2 (3,350 sq mi) ในบัลแกเรีย 6,295 km2 (2,431 sq mi) ในกรีซและที่เหลืออีก 2,365 km2 (913 sq mi) ในมาซิโดเนียเหนือ  และเซอร์เบีย
แม่น้ำสายนี้มีต้นกำเนิดมาจากภูเขาวิโตชา (Vitosha) ในบัลแกเรีย ไหลไปทางทิศตะวันตกก่อนแล้วจึงไหลไปทางใต้ ไหลเซาะทำให้เป็นช่องเขาหลายแห่ง ก่อนจะไหลเข้าสู่ประเทศกรีซ ใกล้หมู่บ้านโปรมาโชนัส (Promachonas) ในมาซิโดเนียทางทิศตะวันออก ในประเทศกรีซ แม่น้ำเป็นเส้นทางน้ำหลักออกสู่ทะเลสาบเคอร์คีนี ซึ่งเป็นศูนย์กลางสำคัญของนกป่าที่อพยพย้ายถิ่นในประเทศกรีซ แม่น้ำสายนี้ไหลผ่านภูมิภาคเซอร์เรสทั้งแคว้น ลงสู่อ่าวสไตรโมเนียนในทะเลอีเจียน ใกล้กับเมืองอัมฟิโปลิส แม่น้ำมีความยาว 415 กิโลเมตร (258 ไมล์) ซึ่ง 290 กิโลเมตร (180 ไมล์) ในบัลแกเรีย ทำให้เป็นแม่น้ำที่ยาวเป็นอันดับ 5 ของประเทศ และเป็นหนึ่งในแม่น้ำสายที่ยาวที่สุดที่ไหลเฉพาะภายในคาบสมุทรบอลข่าน
ชัย ชิดชอบ

| ชัย ชิดชอบม> ป.ช., ม.ว.ม., ต.ภ. |
| --- | --- |


ประธานรัฐสภาไทย และ  ประธานสภาผู้แทนราษฎร
ดำรงตำแหน่ง 15 พฤษภาคม พ.ศ. 2551 – 10 พฤษภาคม พ.ศ. 2554   (2 ปี 360 วัน)
กษัตริย์: พระบาทสมเด็จพระมหาภูมิพลอดุลยเดชมหาราช บรมนาถบพิตร
นายกรัฐมนตรี: สมัคร สุนทรเวช สมชาย วงศ์สวัสดิ์ อภิสิทธิ์ เวชชาชีวะ
ก่อนหน้า: ยงยุทธ ติยะไพรัช
ถัดไป: สมศักดิ์ เกียรติสุรนนท์
 
ข้อมูลส่วนบุคคล
เกิด: 5 เมษายน พ.ศ. 2471 จังหวัดสุรินทร์ ประเทศสยาม
เสียชีวิต: 24 มกราคม พ.ศ. 2563 (91 ปี) จังหวัดบุรีรัมย์ ประเทศไทย 
ศาสนา: พุทธ
พรรคการเมือง: ไม่สังกัดพรรค (2500, 2512—2514, 2522—2525) ประชาธิปัตย์ (2500—2501, 2511—2512)  ไท (พ.ศ. 2517) (2517—2519) พลังประชาชน (พ.ศ. 2517) (2519) ประชาราษฎร์ (2525—2526) กิจสังคม (2526—2529) สหประชาธิปไตย (2529—2534) สามัคคีธรรม (2534—2535) ชาติไทย (2535—2539, 2543—2547) เอกภาพ (2539—2543) ไทยรักไทย (2547—2550) พลังประชาชน (2550—2551) ภูมิใจไทย (2551—2563)
คู่สมรส: ละออง ชิดชอบ
ลายมือชื่อ: 

ชัย ชิดชอบ (5 เมษายน พ.ศ. 2471 – 24 มกราคม พ.ศ. 2563) เป็นนักการเมืองชาวไทย อดีตสมาชิกสภาผู้แทนราษฎรแบบบัญชีรายชื่อ พรรคภูมิใจไทย อดีตสมาชิกสภาขับเคลื่อนการปฏิรูปประเทศ อดีตสมาชิกสภาปฏิรูปแห่งชาติ อดีตประธานรัฐสภา และอดีตประธานสภาผู้แทนราษฎร และเป็นอดีตประธานชั่วคราวสภาผู้แทนราษฎรชุดที่ 24 และ 25 เนื่องจากเป็นผู้ที่มีอายุมากที่สุดของสภาในขณะนั้นเพื่อเลือกประธานและรองประธานสภาผู้แทนราษฎร ได้รับเลือกเป็นตัวแทนพรรคพลังประชาชน ในการเลือกประธานสภาผู้แทนราษฎรแทนนายยงยุทธ ติยะไพรัช ที่โดนใบแดง  ก่อนหน้านี้เป็นสมาชิกสภาผู้แทนราษฎร (ส.ส.) จังหวัดบุรีรัมย์ 7 สมัย และสมาชิกวุฒิสภาไทย ชุดที่ 9 (ส.ว.) จังหวัดบุรีรัมย์
ประวัติ

นายชัย ชิดชอบ เกิดที่บ้านเพี้ยราม ตำบลเพี้ยราม อำเภอเมือง จังหวัดสุรินทร์ เป็นบุตรของนายเมียศกับนางเรียด ชิดชอบ จบการศึกษาชั้นมัธยมปลายจากโรงเรียนสุรวิทยาคาร อำเภอเมือง จังหวัดสุรินทร์
นายชัย ชิดชอบ ใช้วุฒิการศึกษา ม.6 ถึงปี พ.ศ. 2539 ต่อมาเมื่อรัฐธรรมนูญแห่งราชอาณาจักรไทย พุทธศักราช 2540 กำหนดให้ผู้ที่จะดำรงตำแหน่ง ส.ส. ต้องจบปริญญาตรี นายชัย จึงสมัครเรียนต่อ ศิลปศาสตรบัณฑิต สาขารัฐศาสตร์ มหาวิทยาลัยรามคำแหง ปริญญาตรี สาขาส่งเสริมการเกษตรและสหกรณ์บัณฑิต มหาวิทยาลัยสุโขทัยธรรมาธิราช และศิลปศาสตรมหาบัณฑิต สาขารัฐศาสตร์ มหาวิทยาลัยรามคำแหง
ชีวิตส่วนตัว นายชัย ชิดชอบ สมรสกับนางละออง ชิดชอบ มีบุตร-ธิดา รวม 6 คน ได้แก่ นายชลอ ชิดชอบ กรรมการบริษัท ศิลาชัยบุรีรัมย์ (1991) จำกัด, นายทวีศักดิ์ ชิดชอบ, นางสาวอุษณีย์ ชิดชอบ (อ้อย) วุฒิสภาไทย ชุดที่ 8, นายเนวิน ชิดชอบ (โอ้ง)  เป็นอดีตรัฐมนตรีช่วยว่าการกระทรวงการคลัง, พลตำรวจเอก เพิ่มพูน ชิดชอบ (อุ้ม) รัฐมนตรีว่าการกระทรวงศึกษาธิการ และ นายศักดิ์สยาม ชิดชอบ (โอ๋) อดีตรัฐมนตรีว่าการกระทรวงคมนาคม นายชัยชื่นชอบนักการเมืองชาวอิสราเอลคนหนึ่ง ที่ชื่อ โมเช ดายัน ถึงขนาดตั้งฉายาให้ตัวเองว่า "ชัย โมเช"
ชัย ชิดชอบ ถึงแก่อนิจกรรมด้วยโรคชราที่บ้านพักในโรงโม่หินศิลาชัย ตำบลอิสาณ อำเภอเมืองบุรีรัมย์ จังหวัดบุรีรัมย์ เมื่อวันที่ 24 มกราคม พ.ศ. 2563 สิริอายุ 91 ปี 9 เดือน โดยพระบาทสมเด็จพระวชิรเกล้าเจ้าอยู่หัวทรงพระกรุณาโปรดเกล้าฯ พระราชทานเพลิงศพในวันที่ 1 กุมภาพันธ์ โดยมี พลเอก ประยุทธ์ จันทร์โอชา นายกรัฐมนตรีในขณะนั้นเป็นประธานในพิธี
งานการเมือง

นายชัย ชิดชอบ เริ่มงานการเมืองจากการเมืองท้องถิ่น เป็นกำนันตำบลอิสาน อำเภอเมืองบุรีรัมย์ และทำธุรกิจโรงโม่หิน ชื่อโรงโม่หินศิลาชัย ที่อำเภอเมืองบุรีรัมย์ จังหวัดบุรีรัมย์ เริ่มงานการเมืองตั้งแต่เดือนกุมภาพันธ์ พ.ศ. 2500 โดยลงสมัครรับเลือกตั้งสมาชิกสภาผู้แทนราษฎรจังหวัดสุรินทร์ ไม่สังกัดพรรค และเดือนธันวาคม ปีเดียวกัน ในสังกัดพรรคประชาธิปัตย์  และเป็นสมาชิกสภาผู้แทนราษฎร จังหวัดบุรีรัมย์หลายสมัยติดต่อกัน ในการเลือกตั้งปี 2512 และ 2522 (ไม่สังกัดพรรค), 2526 (พรรคกิจสังคม), 2529 (พรรคสหประชาธิปไตย), 2535/2 2538 (พรรคชาติไทย), 2539 (พรรคเอกภาพ)  เป็นสมาชิกสภาผู้แทนราษฎร​แบบบัญชีรายชื่อปี 2544 (พรรคชาติไทย) (เลื่อนแทน), 2550 (พรรคพลังประชาชน), 2554 2562 (พรรคภูมิใจไทย) และสมาชิกวุฒิสภาจังหวัดบุรีรัมย์ปี 2549 และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคภูมิใจไทย ลำดับที่ 2
งานการเมือง > ประธานรัฐสภา

นายชัย ชิดชอบ ได้รับพระบรมราชโองการโปรดเกล้าฯ แต่งตั้งเป็นประธานสภาผู้แทนราษฎร และประธานรัฐสภา เมื่อวันที่ 15 พฤษภาคม 2551 นายชัยได้ทำหน้าที่ประธานโดยได้ขึ้นนั่งบนบัลลังก์  ขณะที่นายชัยจะคุกเข่าสดับพระบรมราชโองการฯ ก็เกิดล้มหัวคะมำ และเมื่อคุกเข่ารับฟังเสร็จแล้ว เมื่อจะลุกขึ้นก็ลุกไม่ขึ้น แต่นายชัยก็พยายามจะลุกให้ได้ จึงทำให้ล้มไปข้างหน้า จนนายนิสิต สินธุไพร ส.ส. ร้อยเอ็ด พรรคพลังประชาชน ที่มาร่วมในพิธีด้วย รีบเข้าไปพยุงนายชัยให้ยืนขึ้นเป็นปกติ และเดินกลับไปห้องประชุมได้และเรื่องนี้ก็ได้เป็นที่เล่าขานถึงความศักดิ์สิทธ์ของรัฐสภาในการคัดสรรผู้เหมาะสมที่จะนั่งบังลังก์
ขณะปฏิบัติหน้าที่ประธานสภาผู้แทนราษฎรเมื่อวันที่ 1 ตุลาคม พ.ศ. 2551 นายพิษณุ หัตถสงเคราะห์ ส.ส. หนองบัวลำภู พรรคพลังประชาชน ได้เสนอ นายจุมพฏ บุญใหญ่ ส.ส. สกลนคร พรรคพลังประชาชน เป็นผู้สมควรได้รับแต่งตั้งเป็นกรรมาธิการวิสามัญพิจารณาร่างพระราชบัญญัติป้องกันและปราบปรามการฟอกเงิน แต่นายจุมพฏไม่เห็นชอบด้วย นายพิษณุจึงมีทีท่าจะเสนอคนอื่นแทน นายชัย ชิดชอบ จึงกล่าวขึ้นกลางที่ประชุมว่า "จะเสนอใครถามเจ้าตัวก่อนดีกว่าว่าเขารับหรือไม่ เจ้าตัวไม่เอายังเสือกเสนออยู่อีก จะเสนอใครก็รีบเสนอ เสียเวล่ำเวลา" ท่ามกลางความตกตะลึงของ ส.ส. ในที่ประชุม อย่างไรก็ดี ความหงุดหงิดของนายชัยเกิดขึ้นตั้งแต่เริ่มประชุมแล้ว เนื่องจากความไม่พร้อมเพรียงและความวุ่นวายของ ส.ส. ที่เข้าประชุม จนนายชัยต้องกดสัญญาณเรียกถึงหกครั้ง และสั่งให้นับองค์ประชุมอีกหลายครั้ง ทั้งนี้ ในวันต่อมา นายชัยก็ได้กล่าวขอโทษ ส.ส. สำหรับกรณีดังกล่าวอย่างสุภาพด้วยความรู้สึกผิด
ภายหลังพรรคพลังประชาชนถูกยุบ นายชัยซึ่งเป็นบิดาของเนวิน ชิดชอบ หัวหน้ากลุ่มเพื่อนเนวิน จึงได้ย้ายตามกลุ่มดังกล่าวเข้าสังกัดพรรคภูมิใจไทย ซึ่งเป็นพรรคร่วมรัฐบาลในรัฐบาลนายอภิสิทธิ์ เวชชาชีวะ
นายชัย ชิดชอบ ได้กลับมาเล่นการเมืองอีกครั้งเมื่อมีอายุมากแล้ว จึงได้รับการเรียกขานเล่น ๆ จากสื่อมวลชน ว่า "ปู่ชัย" หรือ "ลุงชัย" และในปลายปี พ.ศ. 2552 ได้รับฉายาจากสื่อมวลชนประจำรัฐสภาว่า "ตลกเฒ่าร้อยเล่ห์" อันเนื่องจากการทำหน้าที่ประธานสภาฯ ที่มีลูกล่อลูกชนและมีมุกตลกแพรวพราวสร้างความสนุกสนานลดความตึงเครียดในที่ประชุมเสมอ
รางวัลและเกียรติยศ

พ.ศ. 2544 นายกองตรี ชัย ชิดชอบ ได้รับพระราชทานยศกองอาสารักษาดินแดนเป็น นายกองโท ชัย ชิดชอบ
พ.ศ. 2552 นายกองโท ชัย ชิดชอบ ได้รับพระราชทานยศกองอาสารักษาดินแดนเป็น นายกองเอก ชัย ชิดชอบ
เครื่องราชอิสริยาภรณ์

พ.ศ. 2538 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2535 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2560 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 3 ตติยดิเรกคุณาภรณ์ (ต.ภ.)
พ.ศ. 2514 –  เหรียญลูกเสือสดุดี ชั้นที่ 1
พ.ศ. 2516 –  เหรียญสนองเสรีชน (ส.ส.ช.)
พ.ศ. 2493 –  เหรียญบรมราชาภิเษก รัชกาลที่ 9 (ร.ร.ศ.9)
วังครรภา

วังครรภา (เนปาล: गर्भा दरबार; Garva Palace) เป็นโบราณสถานในชนบทของอำเภอไกลลิ ประเทศเนปาล ปัจจุบันอยู่ในสภาพทรุดโทรมและขาดการอนุรักษ์ วังครรภามีพื้นที่กว้างกว่า 10 โรปนี
ประวัติศาสตร์

วังครรภาสร้างขึ้นโดยขาทคา ชามเชร์ จัง บะฮาดูร์ รานา ระหว่างปี ว.ส. (วิกรมสามวัต) 1979 ถึง 1984 โดยมีการว่าจ้างช่างศิลป์จากอินเดียมาเพื่อการก่อสร้างวังนี้ วังนี้ถูกใช้งานเป็นสถานที่เก็บรวบรวมภาษีและพิพากษาคดีในเขตอำเภอไกลลิ, กาญจนปุระ และ โทตี ต่อมาวังนี้ได้สืบทอดและใช้งานต่อโดยบุตรชายของผู้ก่อสร้างวัง
หลังสิ้นสุดระบอบจักรวรรดิรานา วังถูกแปรสภาพมาใช้เป็นที่ทำการของคณะกรรมการพัฒนาหมู่บ้าน และไปรษณีย์ ในระหว่างสงครามกลางเมืองเนปาล อาคารถูกจุดไฟเผาโดยกลุ่มลัทธิเหมา และถูกทิ้งร้างในสภาพทรุดโทรมนับจากนั้น
รัฐบาลท้องถิ่นของรัฐสุนทรปัศจิมได้จัดสรรงบประมาณสำหรับการฟื้นสภาพของวัง อย่างไรก็ตามไม่พบความคืบหน้าใด ๆ  ในโครงการนี้ เคยมีการเดินขบวนทั่วประเทศโดยคนท้องถิ่นเพื่อเรียกร้องการฟื้นฟูสภาพอาคารหลังนี้
สถาปัตยกรรม

วังนี้มีความสูงสามชั้น ประกอบด้วยกระจกแกะสลัก 83 บาน และประตู 53 บาน ฝาหนังภายในมีจิตรกรรมประดับ รวมถึงยังมีอุโมงค์ใช้งานเพื่อความปลอดภัย
ดูเพิ่ม

วังรานาในเนปาล
วังโทตี
กรณีพิพาทอินโดจีน

บทความนี้เกี่ยวกับความขัดแย้งระหว่างไทยและฝรั่งเศสใน พ.ศ. 2483 – 84 สำหรับกลุ่มสงครามย่อยในเอเชียตะวันออกเฉียงใต้ตั้งแต่ พ.ศ. 2489 ดูที่ สงครามอินโดจีน
"สงครามฝรั่งเศส-ไทย" เปลี่ยนทางมาที่นี่  สำหรับความขัดแย้งระหว่างสยามและฝรั่งเศสใน พ.ศ. 2436 ดูที่ วิกฤตการณ์ ร.ศ. 112
กรณีพิพาทอินโดจีน หรือ สงครามอินโดจีน ในต่างประเทศเรียกว่า สงครามฝรั่งเศส-ไทย เป็นการต่อสู้ระหว่างไทยกับฝรั่งเศสเขตวีชีเหนือพื้นที่บางส่วนของอินโดจีนของฝรั่งเศส
การเจรจาก่อนสงครามโลกครั้งที่สองไม่นาน แสดงให้เห็นว่ารัฐบาลฝรั่งเศสเต็มใจที่จะเปลี่ยนแปลงเขตแดนระหว่างไทยกับอินโดจีนของฝรั่งเศสแต่เพียงเล็กน้อยเท่านั้น หลังการล่มสลายของฝรั่งเศสในปี พ.ศ. 2483 จอมพล แปลก พิบูลสงคราม นายกรัฐมนตรีของประเทศไทยตัดสินใจว่าความพ่ายแพ้ของฝรั่งเศสทำให้อำนาจการเจรจาเพื่อยึดดินแดนรัฐบริวารของไทยคืนมาแข็งแกร่งขึ้น ซึ่งถูกยกให้ฝรั่งเศสในรัชสมัยของพระบาทสมเด็จพระจุลจอมเกล้าเจ้าอยู่หัว
การยึดครองฝรั่งเศสของเยอรมนีและอิตาลีทำให้การยึดครองอินโดจีนและดินแดนโพ้นทะเลอื่น ๆ ของฝรั่งเศสอ่อนแอลง การบริหารอาณานิคมถูกตัดขาดจากความช่วยเหลือและเสบียงจากภายนอก หลังการบุกครองอินโดจีนฝรั่งเศสของญี่ปุ่นในเดือนกันยายน พ.ศ. 2483 ญี่ปุ่นได้บังคับให้ฝรั่งเศสอนุญาตให้ตั้งฐานทัพทหารได้ พฤติกรรมที่ดูเหมือนจะยอมจำนนของฝรั่งเศสทำให้รัฐบาลของจอมพล แปลก เชื่อว่าฝรั่งเศสจะไม่ต่อต้านการเผชิญหน้าทางทหารกับไทยอย่างจริงจัง
จุดเริ่มต้น

ในปี พ.ศ. 2482 ขณะฝรั่งเศสจะประกาศสงครามกับเยอรมนีแต่ยังมีความห่วงใยอาณานิคมของตนในเอเชียตะวันออกเฉียงใต้ จึงได้เสนอขอให้รัฐบาลไทยทำสนธิสัญญาไม่รุกรานกันทางแหลมอินโดจีน รัฐบาลไทยได้ตอบว่ายินดีจะรับตกลงตามคำของฝรั่งเศสแต่ขอให้ฝรั่งเศสปรับปรุงเส้นเขตแดนบริเวณแม่น้ำโขงเสียใหม่ให้ถูกต้องและเป็นธรรม ได้ต่อรองกันอยู่หลายเดือน ในที่สุดก็ได้ทำสนธิสัญญาไม่รุกรานกันเมื่อวันที่ 12 มิถุนายน พ.ศ. 2484 แต่ยังไม่ได้ให้สัตยาบัน
ภายหลังจากที่ฝรั่งเศสพ่ายแพ้เยอรมนีเมื่อวันที่ 21 มิถุนายน พ.ศ. 2483 แล้ว รัฐบาลฝรั่งเศสเขตวีชีได้ขอทำให้รัฐบาลไทยให้สัตยาบันต่อสนธิสัญญาไม่รุกรานกัน รัฐบาลไทยได้ตอบไปเมื่อวันที่ 11 กันยายน พ.ศ. 2483 ว่าพร้อมที่จะให้สัตยาบัน ถ้าฝรั่งเศสยอมรับข้อเสนอของไทย 3 ข้อคือ (1) ให้ถือร่องน้ำลึกเป็นเส้นแบ่งพรมแดนระหว่างประเทศ (2) ขอไชยบุรีและจำปาสัก ซึ่งฝั่งขวาของแม่น้ำโขงตรงข้ามกับหลวงพระบาง และตรงข้ามกับปากเซ ให้ไทย โดยถือแม่น้ำโขงเป็นพรมแดนระหว่างประเทศ และ (3) ขอให้ฝรั่งเศสรับรองว่าถ้าอินโดจีนเปลี่ยนจากอธิปไตยฝรั่งเศสไป ฝรั่งเศสจะคืนอาณาเขตลาวและกัมพูชาให้ไทย ฝรั่งเศสยอมรับเพียงข้อแรกนอกนั้นปฏิเสธ
สถานการณ์ในประเทศไทยเริ่มขึ้นในวันที่ 8 ตุลาคม พ.ศ. 2483 เมื่อคณะนิสิตจุฬาลงกรณ์มหาวิทยาลัยและนักศึกษามหาวิทยาลัยธรรมศาสตร์และการเมือง รวมทั้งประชาชนร่วมกันเดินขบวนเรียกร้องรัฐบาลเรียกเอาดินแดนคืนจากฝรั่งเศสจากที่สูญเสียไปเมื่อครั้งวิกฤตการณ์ ร.ศ. 112 เช่น เสียมราฐ พระตะบอง จำปาศักดิ์ เป็นต้น พลตรี หลวงพิบูลสงคราม นายกรัฐมนตรีและผู้บัญชาการทหารบกในขณะนั้น (ต่อมาปี พ.ศ. 2485 เป็น จอมพล ป. พิบูลสงคราม) กล่าวขอบคุณนิสิตนักศึกประชาชนที่สนับสนุนนโยบายของรัฐบาลทางวิทยุกระจายเสียง และปลุกความรู้สึกชาตินิยม เพลงปลุกใจในเวลานั้นได้ถูกเปิดอย่างต่อเนื่อง เช่น เพลงข้ามโขง เพลงดอกฟ้าจำปาศักดิ์ เพลงเสียมราฐ เป็นต้น
ด้านอินโดจีนฝรั่งเศสได้มีการเคลื่อนไหวอย่างคึกคักในการเตรียมกำลังรบ ซึ่งแสดงให้เห็นอย่างเด่นชัดว่าฝรั่งเศสเตรียมการรบกับไทย ได้มีการโยกย้ายทหารจากอ่าวตังเกี๋ยมายังชายแดนไทย ได้รวบรวมอาวุธยุทโธปกรณ์และสะสมเสบียงอาหารไว้ตามชายแดนไทยเป็นจำนวนมาก ปลายเดือนสิงหาคม พ.ศ. 2483 เริ่มมีการส่งทหารเข้ามาแทรกซึมฝั่งไทย รวมทั้งส่งเครื่องบินล้ำแดนเข้ามาทางจังหวัดตราดลึกถึง 5 กิโลเมตร รัฐบาลไทยได้ประท้วง แต่ฝรั่งเศสหาได้นำพาต่อการประท้วงไม่ มิหนำซ้ำเมื่อวันที่ 28 พฤศจิกายน พ.ศ. 2483 ยังได้ส่งเครื่องบินจำนวน 5 เครื่อง เข้ามาโจมตีทิ้งระเบิดที่จังหวัดนครพนมแล้วหนีไป มีราษฎรไทยได้รับบาดเจ็บ
เริ่มการสู้รบ

รัฐบาลไทยตัดสินใจใช้กำลังทหารเพื่อป้องกันประเทศทันทีทั้งทางบกและทางอากาศ พลตรี หลวงพิบูลสงคราม ได้รับโปรดเกล้าฯ เป็นผู้บัญชาการทหารสูงสุด ต่อมาเมื่อวันที่ 8 ธันวาคม พ.ศ. 2483 ฝ่ายไทยได้ประกาศระดมพลและสั่งเคลื่อนกำลังทหารเข้าประจำชายแดนเพื่อเข้าตีโต้ตอบ และวันที่ 5 มกราคม พ.ศ. 2484 กองทัพไทยได้เคลื่อนกองทัพบุกเข้าไปในเขมรและลาว มุ่งยึดดินแดนคืน
การสู้รบทางบก กองพลพายัพ ยึดได้แคว้นหลวงพระบาง ฝั่งขวาห้วยทราย ตรงข้ามเชียงแสน มีเมืองปากลาย หงสา แลเชียงฮ่อน กองทัพอีสาน กองพลอุบลยึดได้แคว้นจำปาศักดิ์ กองพลสุรินทร์ยึดได้เมืองสำโรงจงกัล ทางจังหวัดเสียมราฐ กองทัพบูรพา ยึดได้พื้นที่ทางทิศตะวันตกของศรีโสภณ กองพลจันทบุรียึดได้บ้านกุบเรียง และบ้านห้วยเขมร ทางด้านทิศตะวันตกของบ่อไพลิน และพระตะบอง
การสู้รบทางอากาศ มีการปฏิบัติการตั้งแต่ก่อนการเคลื่อนกำลังทางบกข้ามเขตแดน นับตั้งแต่เมื่อวันที่ 28 พฤศจิกายน พ.ศ. 2483 มีการส่งเครื่องบินขึ้นไปสกัดกั้นเครื่องบินของฝ่ายฝรั่งเศสที่เข้ามาโจมตีไทย จากนั้นก็มีการตอบโต้ด้วยการส่งเครื่องบินไปโจมตีเป้าหมายทางยุทธศาสตร์ในลาวและเขมรอย่างต่อเนื่อง ตลอดจนการส่งเครื่องบินไปโจมตีสนามบินฝรังเศสที่นครวัดเมื่อวันที่ 24 มกราคม พ.ศ. 2484 และพนมเปญ เมื่อวันที่ 28 มกราคม พ.ศ. 2484 ซึ่งเป็นการโจมตีครั้งสุดท้าย
การสู้รบทางเรือ เมื่อวันที่ 17 มกราคม พ.ศ. 2484 เกิดการปะทะกันของกำลังทางเรือไทยกับฝรั่งเศสในยุทธนาวีเกาะช้าง ฝรั่งเศสได้ส่งกำลังทางเรือส่วนใหญ่ที่มีอยู่ในอินโดจีนเข้ามาในน่านน้ำไทยทางด้านเกาะช้าง ด้วยความมุ่งหมายที่จะระดมยิงหัวเมืองชายทะเลทางภาคตะวันออกของประเทศไทย เพื่อกดดันให้กำลังทหารของไทยที่รุกข้ามชายแดนต้องถอนกำลังกลับมา กำลังเรือของฝรั่งเศสจำนวน 7 ลำ ปะทะเข้ากับกำลังทางเรือของไทยจำนวน 3 ลำ ผลการปะทะฝ่ายไทยเสียเรือรบไปทั้ง 3 ลำ ฝ่ายฝรั่งเศส เรือลาดตระเวนได้รับความเสียหาย จึงล่าถอยกลับไป
ประเทศญี่ปุ่นซึ่งเป็นประเทศมหาอำนาจในเวลานั้น (และได้ส่งกำลังทหารมาตั้งฐานทัพที่เมืองฮานอยและเมืองไฮฟองตั้งแต่เดือนสิงหาคม พ.ศ. 2483 แล้ว) เกรงว่าการสู้รบครั้งนี้จะเป็นอุปสรรคต่อแผนของตนที่จะรุกรานลงทางใต้ จึงได้ยื่นมือเข้ามาไกล่เกลี่ยเมื่อวันที่ 25 มกราคม พ.ศ. 2484 ตกลงให้มีการหยุดยิงเมื่อวันที่ 28 มกราคม พ.ศ. 2484 และมีการลงนามหยุดยิงบนเรือลาดตระเวนของญี่ปุ่นชื่อนาโตริ หน้าอ่าวเมืองไซ่ง่อน เมื่อวันที่ 31 มกราคม พ.ศ. 2484
สงบศึก

หลังสิ้นสุดกรณีพิพาท โดยมีญี่ปุ่นเป็นตัวกลางในการเจรจา โดยการหยุดยิงเริ่มมีผลในเวลา 10:00 น. ของวันที่ 28 มกราคม และมีการจัด "การประชุมเพื่อการยุติความเป็นปรปักษ์" ที่สนับสนุนโดยญี่ปุ่น ซึ่งจัดขึ้นที่ไซง่อน โดยมีเอกสารเบื้องต้นสำหรับการสงบศึกระหว่างรัฐบาลรัฐฝรั่งเศสของจอมพล ฟีลิป เปแต็ง กับราชอาณาจักรไทย ลงนามบนเรือลาดตระเวนนาโตริในวันที่ 31 มกราคม ค.ศ. 1941 ต่อมาได้ลงนามในอนุสัญญาโตเกียวเมื่อวันที่ 9 พฤษภาคม พ.ศ. 2484 โดยที่ฝรั่งเศสถูกญี่ปุ่นบีบบังคับให้สละการถือครองดินแดนชายแดนที่มีข้อพิพาท ฝรั่งเศสต้องยกดินแดนจากกัมพูชาและลาวให้ไทย ดังที่ระบุไว้ข้างล่างนี้:
จังหวัดพระตะบองและจังหวัดไพลิน จัดใหม่เป็นจังหวัดพระตะบอง
จังหวัดเสียมราฐ จังหวัดบันทายมีชัย และจังหวัดอุดรมีชัย จัดใหม่เป็นจังหวัดพิบูลสงคราม
จังหวัดพระวิหาร ผนวกเข้ากับแขวงจำปาศักดิ์ของลาวที่อยู่ตรงข้ามปากเซ เพื่อสร้างจังหวัดนครจัมปาศักดิ์
แขวงไชยบุรี รวมแขวงหลวงพระบางบางส่วน ซึ่งภายหลังเปลี่ยนชื่อเป็นจังหวัดลานช้าง
อย่างไรก็ตาม ภายหลังสงครามโลกครั้งที่สองสิ้นสุดลง ไทยได้สมัครเข้าเป็นสมาชิกองค์การสหประชาชาติ จึงจำเป็นต้องปฏิบัติตามข้อกำหนดของประเทศมหาอำนาจและฝรั่งเศสที่เป็นฝ่ายชนะสงคราม นำไปสู่ ความตกลงระงับกรณีระหว่างไทยกับฝรั่งเศส ซึ่งทำที่กรุงวอชิงตัน สหรัฐอเมริกา เมื่อวันที่ 17 พฤศจิกายน พ.ศ. 2489 หรือที่รู้จักในชื่อ ความตกลงวอชิงตัน มีผลให้อนุสัญญาดังกล่าวถูกยกเลิกไป กลับไปสู่สถานะเดิม โดยไทยต้องคืนดินแดน อินโดจีน ที่ได้มาทั้งหมดให้กับประเทศฝรั่งเศส
ภายหลังจากที่กองทัพไทยมีชัยชนะต่ออินโดจีนฝรั่งเศส พลตรี หลวงพิบูลสงคราม ได้รับโปรดเกล้าฯ พระราชทานยศจอมพล จอมพลเรือ จอมพลอากาศ เมื่อวันที่ 28 กรกฎาคม พ.ศ. 2484
สนธิสัญญา

การแก้ปัญหาความขัดแย้งนี้ได้รับการยกย่องจากประชาชนชาวไทยอย่างกว้างขวาง และถือเป็นชัยชนะส่วนตัวของจอมพล แปลก โดยนับเป็นครั้งแรกในประวัติศาสตร์ที่ประเทศไทยสามารถได้สิทธิประโยชน์จากมหาอำนาจยุโรปได้ แม้ว่าจะเป็นชาติที่อ่อนแอก็ตาม ในขณะที่ฝรั่งเศสในอินโดจีนมองความขัดแย้งนี้เป็นสิ่งที่ระลึกถึงความขมขื่นต่อความโดดเดี่ยวหลังความพินาศที่ฝรั่งเศส
เพื่อฉลองชัยชนะ จอมพล แปลกทำพิธีเปิดอนุสาวรีย์ชัยสมรภูมิเพื่อเทิดทูนวีรกรรมของทหาร ตำรวจ และพลเรือนที่เสียชีวิตไปในการรบครั้งนี้
ทางญี่ปุ่นต้องการรักษาทั้งความสัมพันธ์ในการทำงานกับวิชีและสถานะเดิม ดังนั้น ประเทศไทยจึงต้องยอมรับดินแดนที่ได้จากฝรั่งเศสเพียงหนึ่งส่วนสี่ แล้วต้องจ่ายสัมปทานแก่ฝรั่งเศส 6 ล้านpiastres
อย่างไรก็ตาม ผู้ได้รับประโยชน์จากความขัดแย้งที่แท้จริงคือญี่ปุ่น ซึ่งสามารถขยายอิทธิพลทั้งในประเทศไทยและอินโดจีนได้ ทางญี่ปุ่นต้องการใช้ไทยและอินโดจีนเป็นฐานทัพในการรุกรานพม่าของบริติชและบริติชมาลายาในภายหลัง ญี่ปุ่นได้รับคำสัญญาลับจากจอมพล แปลกว่าจะสนับสนุนตนในการโจมตีมาลายาและพม่า แต่ว่าเขาไม่รักษาคำสัญญา
ในเวลาต่อมา ความสัมพันธ์ระหว่างญี่ปุ่นและไทยอยู่ในสภาวะตึงเครียด เมื่อจอมพล แปลกที่รู้สึกผิดหวัง หันไปเข้าหาอังกฤษและอเมริกาเพื่อกำจัดสิ่งที่เขามองว่าเป็นการรุกรานของญี่ปุ่นที่ใกล้จะเกิดขึ้น อย่างไรก็ตาม ในวันที่ 8 ธันวาคม พ.ศ. 2484 ญี่ปุ่นเข้ารุกรานประเทศไทยและมาลายา โดยมีการสู้รบเพียง 5 ชั่วโมงก่อนลงนามสงบศึก ประเทศไทยกลายเป็นพันธมิตรกับญี่ปุ่นจนถึง พ.ศ. 2488
หลังสงครามในเดือนตุลาคม พ.ศ. 2489 เมื่อรัฐบาลชั่วคราวฝรั่งเศสขู่ว่าจะทำให้สถานะการเป็นสมาชิกสหประชาชาติของไทยเป็นโมฆะ ทางไทยจึงต้องยกกัมพูชาตะวันตกเฉียงเหนือและดินแดนแทรกของลาว 2 แห่งที่แม่น้ำโขงฝั่งไทยคืนให้ฝรั่งเศส โดยนำไปสู่ความตกลงระงับกรณีระหว่างไทยกับฝรั่งเศส พ.ศ. 2489 ที่แก้ไขปัญหาและวางแนวทางฟื้นฟูความสัมพันธ์ทางการทูตระหว่างสองประเทศ